laion/Wikipedia-Exotic huggingface dataset:
Homutovka rajoon

Homutovka rajoon (vene keeles Хомутовский район) on 2. järgu haldusüksus (munitsipaalrajoon) Venemaal Kurski oblasti lääneosas. Rajooni keskus on Homutovka alev. Rajoon piirneb kirdes Dmitrijevi rajooniga, idas Konõšovka rajooniga, kagus Lgovi rajooniga, lõunas Rõlski rajooniga, edelas Sumõ oblastiga (Ukraina) ja loodes Brjanski oblastiga. Rajooni pindala on 1194 km². Elanike arv oli 2012. aastal 10 910, 2007. aastal 13 974 ja 2002. aastal 16 432. Homutovka rajoonis on 139 asulat, mis kuuluvad ühe linnaasunduse (Homutovka) ja kaheksa külaasunduse koosseisu. Rajooni tähtsamad jõed on Svapa, Suhaja Amonka, Amonka, Sev, Kiselevka, Nemeda ja Kleven. Q126709394
Transportation Building

Transportation Building on 44-korruseline büroopindadega kõrghoone New Yorgis. See asub Lower Manhattani ärikeskuses aadressil 225 Broadway, Barclay Street tänava nurgal, Woolworth Buildingu kõrghoone kõrval. 166,12 meetri kõrgune ehitis projekteeriti arhitektuuribüroo York & Sawyer poolt ning valmis aastatel 1926–1927 uusrenessanslikus stiilis.  Transportation Building – pildid, videod ja helifailid Wikimedia Commonsis
Samylai

Samylai on küla Leedus Kaunase rajoonis, Samylai valla halduskeskus. Külas on postkontor ja seltsimaja. Samylai jääb Kaunase veehoidla regionaalpargi territooriumile, seal asuvad kaks linnamäge. Kaunase veehoidla kaldal paikneb puhkepiirkond. Samylai linnamägi oli kasutusel esimesel aastatuhandel. Aastal 2011 avastati selle lähedusest Samylai II linnamägi, mis oli kasutusel umbkaudu samal ajal, ent hüljati see hiljem – teise aastatuhande alguses.´ Enne Kaunase hüdroelektrijaama rajamist asus osa külast Nemunase oru madalamal terrassil ning ujutati veehoidla rajamisel üle. Kodu kaotanud inimeste tarbeks uute korterelamute rajamisel liideti külaga samuti suuremalt jaolt üle ujutatud Mozūrai küla. Samylai keskus Samylai linnamägi 2011 m. surašymas. Lietuvos statistikos departamentas, vaadatud 28.08.2017.
15 Broad Street

15 Broad Street (endise nimega Equitable Trust Building ja nüüdse alternatiivse nimega Downtown by Philippe Starck) on 43-korruseline endine büroopindadega ja nüüdsete luksuskorteritega kõrghoone New Yorgis. See asub Lower Manhattani ärikeskuse südames Broad Streeti ääres, New Yorgi börsi lähedal, sissepääsudega aadressidel 51 Exchange Place ja 37 Wall Street. 167,95 meetri kõrgune ja L-kujulise põhiplaaniga ehitise on projekteerinud arhitektuuribüroo Trowbridge & Livingston. Uusklassitsistlikus stiilis hoone valmis lõplikult 1928. aastal. 1931. aastal kuulus see maailma kahekümne kõrgeima büroohoone hulka. Torn oleks peaaegu 2001. aastal lammutatud, et teha ruumi uuele 50-korruselisele New York Stock Exchange Towerile, plaanist loobuti pärast 11. septembri terrorirünnakuid ka finantsprobleemide tõttu.
Ritz Tower

Ritz Tower on 42-korruseline luksuskorteritega kõrghoone New Yorgis. See asub Midtown Manhattanil aadressil 465 Park Avenue, East 57th Streeti tänava nurgal. Arhitektid Emery Roth ja Thomas Hastings projekteerisid selle 164,90 meetri kõrguse ehitise elegantseks korterhotelliks. Aastatel 1925–1927 ehitatud hoone on historitsistlikus uusrenessanslikus stiilis koos uusbaroksete beaux-arts'i nüanssidega. Ehitise valmimise ajal oli see kõrgeim eluruumidega hoone New Yorgis. Selle külaliskorteritel puudusid köögid, toit valmistati tsentraalselt ning saadeti väikeste liftidega üles inimesteni. Hoones avatud restoran Le Pavillion oli üks esimesi ehtsaid Prantsuse kööke Ameerika Ühendriikides. 2002. aastal määras New York City Mälestusmärkide Säilitamise Komisjon ehitise kaitsealuseks mälestiseks (New York City Landmark). Tänapäeval ei ole hoone enam teiste kõrghoonete seast kergesti märgatav. Ritz Toweri koduleht Ritz Toweri kirjeldus ja pildid veebilehel www.nyc-architecture.com
Komondor

Komondor on Ungarist pärinev koeratõug. "Ta on valmis vankumatu vaprusega valvama ja kaitsma oma isanda veisekarja, vara ja majapidamist, mis on tema hoole alla usaldatud." Pildid "KOMONDOR" (PDF) (inglise). FCI. Vaadatud 28.08.2017. "Komondor". www.koer.ee. Vaadatud 28.08.2017.  Komondor – pildid, videod ja helifailid Wikimedia Commonsis Komondor koer.ee saidil
Risti jõgi

Risti jõgi on jõgi Sakala kõrgustikul, Viljandi maakonnas Põhja-Sakala vallas Tipu külas, Halliste jõe parempoolne lisajõgi. Jõe pikkus on 2,8 km, langus 2 m ja lang 0,7 m/km. Jõgi saab alguse 23,5 m kõrgusel Tipu külas ja suubub samas külas 21,5 m kõrgusel Halliste jõkke. Jõgi kuulub Lääne-Eesti vesikonda ja Pärnu alamvesikonda. Risti jõgi keskkonnaportaalis (vaadatud 29.08.2017) Risti jõgi Eesti looduse infosüsteemis (vaadatud 29.08.2017) Risti jõgi Eesti looduse infosüsteemis Risti jõgi keskkonnaportaalis
Rochester (New Yorgi osariik)

Rochester on linn Ameerika Ühendriikides New Yorgi osariigi lääneosas Ontario järve lõunakaldal. See on ühtlasi Monroe maakonna halduskeskus. Rochester oli Ameerika Ühendriikide üks esimesi buumilinnasid. Linna rahvastik oli 2020. aasta rahvaloenduse järgi 211 328. Rochester on osariigis suuruselt neljas linn New Yorgi, Buffalo ja Yonkersi järel. Rochester on suurema linnapiirkonna (Rochester metropolitan area) keskus, mis ulatub Monroe maakonnast kaugemale ning hõlmab veel lisaks Genesee, Livingstoni, Ontario, Orleani ja Wayne'i maakonda. Selles piirkonnas elas 2020. aasta seisuga 1 090 135 inimest. Rochester on asutatud 1788. aastal. Linnaõigused sai see 28. aprillil 1834. Linn on saanud nime linna asutaja Nathaniel Rochesteri järgi. Rochesteris asub fotoaparaate tootva ettevõtte Kodak peakorter. Lisaks on linnas asutatud veel sellised ettevõtted nagu Xerox, Western Union, Bausch & Lomb ja Gannett. Linnas tegutseb kaks eraülikooli, 1850. aastal asutatud Rochesteri Ülikool ja 1829. aastal asutatud Rochesteri Tehnoloogiainstituut Alates 2002. aastast toimub linnas Rochesteri rahvusvaheline džässifestival. Rochesteris baseeruvad mitmete suurte profispordiliigade tütarklubid, näiteks jäähokiklubi Rochester Americans ja pesapalliklubi Rochester Red Wings. Rochesteril on 12 sõpruslinna: Rennes, Prantsusmaa (alates 1958. aastast) Würzburg, Saksamaa (1964) Caltanissetta, Itaalia (1965) Rehovot, Iisrael (1972) Kraków, Poola (1973) Bamako, Mali (1975) Waterford, Iirimaa (1983) Novgorod, Venemaa (1990) Hamamatsu, Jaapan (1996) Puerto Plata, Dominikaani Vabariik (1997) Xianyang, Hiina (2007) Alytus, Leedu (2009) 2016 U.S. Gazetteer Files 2020 United States Census, vaadatud 1.01.2022.  Rochester (New Yorgi osariik) – pildid, videod ja helifailid Wikimedia Commonsis https://www.cityofrochester.gov/
Järveotsa oja

Järveotsa oja on oja Harjumaal Harku vallas ning Tallinnas Nõmme ja Haabersti linnaosas. Järveotsa oja lähe asub Harku raba juures. Oja kulgeb läbi Vana-Mustamäe, Mäeküla, Astangu ja Väike-Õismäe asumi ning suubub Harku järve. Oja kuulub Lääne-Eesti vesikonna Harju alamvesikonda. Iisaku soon Järveotsa oja keskkonnaportaalis
Venemaa Teaduste Akadeemia Siberi osakond

Venemaa Teaduste Akadeemia Siberi osakond (vene keeles Сибирское отделение Российской академии наук) on Venemaa Teaduste Akadeemia struktuuriüksus Siberis peakorteriga Akademgorodokis (teaduslinnak asub Novosibirski kesklinnast 20 kilomeetrit lõunas). 1957. aasta mais asutati NSV Liidu Teaduste Akadeemia Siberi osakond; praegune nimi on aastast 1991. Novosibirski teaduskeskus Tomski teaduskeskus Krasnojarski teaduskeskus Irkutski teaduskeskus Jakuudi teaduskeskus Burjaadi teaduskeskus Kemerovo teaduskeskus Tjumeni teaduskeskus Omski teaduskeskus Umbes pool Siberi osakonna teadusasutustest paikneb Novosibirskis. Siberi osakonna juhtorgan on Venemaa TA Siberi osakonna presiidium; selle esimees on 2008. aastast Venemaa Teaduste Akadeemia akadeemik Aleksandr Assejev, kes on ühtlasi Novosibirskis asuva Venemaa TA Siberi osakonna pooljuhtide füüsika instituudi direktor. Presiidiumi koosseisu kuuluvad esimees, 7 aseesimeest, teaduslik peasekretär, teaduskeskuste juhid, osakonna teadusnõukogude esimehed (neid on kokku 11), noorteadlaste nõukogu esimees ning 26 lihtliiget. Varasemad presiidiumi esimehed: Mihhail Lavrentjev (1957–1975), Guri Martšuk (1975–1980), Valentin Koptjug (1980–1997) ja Nikolai Dobretsov (1997–2008). Venemaa TA Siberi osakonna liikmeteks on Venemaa TA liikmed, kes töötavad Siberi osakonna teadusasutustes. 1958. aasta märtsis valiti suur hulk Siberi teadlasi NSV Liidu Teaduste Akadeemia liikmeteks: 8 uut akadeemikut (sealhulgas mehaanikateadlane Pelageja Kotšina ning geoloogid Vladimir Sobolev ja Aleksandr Janšin) 27 uut korrespondentliiget (sealhulgas Leonid Kantorovitš (hilisem nobelist), geoloog Boriss Sokolov ja vulkanoloog Boriss Piip) Президиум СО РАН. nsc.ru Событие. chronicle.iis.nsk.su Koduleht. nsc.ru
Mihhailovskoje mõis

Mihhailovskoje mõis (vene keeles усадьба Михайловское) on mõis (tänapäeval mõis-muuseum) Pihkva oblastis Pihkva rajoonis Puškinogorje linnaasunduses. Aastast 1922 kuulub mõis Mihhailovskoje muuseum-looduskaitseala koosseisu. Mõis rajati 1742. Mõis on ajalooliselt olnud tsaariperekonna valdus (Mihhailovskaja gubaa).
Järveotsa linnaosa

Järveotsa on Viljandi linnaosa. Järveotsa linnaosa paikneb Viljandi lõunaosas, Viljandi järve edelaosa ja Riia maantee vahelisel alal. Linnaosa sai nime 2007. aastal. Linnaosa üldplaneering kehtestati Viljandi Linnavolikogu otsusega 27. märtsil 2008. Nõukogude ajal oli Järveotsa linnaosa ala suuremas osas Nõukogude sõjaväe kasutuses. Linnaosa alal asub Viljandi aerutamisbaas. Aerubaasi tänav Järveotsa puiestee Kaja tänav Loojangu tänav Päikese tänav Riia maantee Tuisu tänav Tuule põik Tuule tänav Vaikuse põik Vaikuse tänav Valguse tänav Videviku tänav Järveotsa linnaosas uue elamuala (umbes tulevase Videviku tänava kohal) ettevalmistamisel kaevati 4. juunil 2024 välja inimluustiku osasid. Uuringutega suvel 2024 selgus, et tegu pole Teise maailmasõja sõjahauaga, vaid tõenäoliselt 19. sajandi külakalmistuga, kuhu on maetud umbes 100 lahkunut. Marko Suurmägi. "Viljandi uue linnaosa nimeks sai Järveotsa". Sakala, 27. veebruar 2007 Margus Haav, Marko Saarm. "Uusehituse alt leitud skeletid annavad tunnistust tundmatust kalmistust". Sakala, 4. juuni 2024 Olev Kenk. "Viljandist leiti elurajooni laienduse alt seni teadmata külakalmistu". ERR, 3. september 2024
Tõõtsi oja

Tõõtsi oja (ka Tõõtsoja) on oja Pärnu maakonnas Saarde vallas Reinse külas, Halliste jõe parempoolne lisajõgi. Oja pikkus on 3 km ja valgla pindala 8,9 km², langus 7 m ja lang 2,33 m/km. Oja voolab täies pikkuses Reinse külas, saab alguse 33 m kõrgusel ja suubub 26 m kõrgusel paremalt poolt Halliste jõkke. Oja kuulub Lääne-Eesti vesikonda ja Pärnu alamvesikonda. Tõõtsi oja keskkonnaportaalis (vaadatud 29.08.2017) Tõõtsi oja Eesti looduse infosüsteemis (vaadatud 29.08.2017) Tõõtsi oja Eesti looduse infosüsteemis Tõõtsi oja keskkonnaportaalis
Ponõri rajoon

Ponõri rajoon (vene keeles Поныровский район) on 2. järgu haldusüksus (munitsipaalrajoon) Venemaal Kurski oblasti põhjaosas. Rajooni keskus on Ponõri alev. Rajoon piirneb põhjas Orjoli oblastiga, kagus Zolotuhhino rajooniga ja edelas Fateži rajooniga. Rajooni pindala on 690 km². Elanike arv oli 2012. aastal 11 625, 2007. aastal 12 040 ja 2002. aastal 13 553. Ponõri rajoonis on 49 asulat, mis kuuluvad ühe linnaasunduse (Ponõri) ja seitsme külaasunduse koosseisu. Rajooni tähtsaim jõgi on Snova. Q126683534
Menzelinsk

Menzelinsk (tatari Минзәлә / Minzälä) on linn Venemaa Tatarstani Vabariigis, Menzelinski rajooni keskus. Asub Tatarstani idaosas, 292 km pealinnast Kaasanist idas Nižnekamski veehoidla ja Menzelja jõe suudme ääres. Asula rajati 1586. aastal linnusena. 18. sajandil oli asula mitmete ülestõusude keskuseks. 1781 sai linnaõigused. 2010. aasta rahvaloenduse andmetel olid 46,8% linnaelanikest tatarlased ja 49,3% venelased. Q126684906 http://www.menzelinsk.ru
Menüüklahv

Menüüklahv (≣ Menu või ≣) on 1994. aastal Microsofti evitatud klahv, mis asub tavaliselt klaviatuuri alumise rea parempoolses osas. Samal ajal evitati ka Windowsi klahv (⊞ Win). Klahvi puudumisel täidab Windowsis sama otstarvet kombinatsioon ⇧ Shift+F10 (mõnel juhul Ctrl+⇧ Shift+F10). Menüüklahvi abil saab sooritada mitmesuguseid toiminguid, sõltuvalt kasutaja arvuti operatsioonisüsteemist, tarkvarast ja seadistustest. Tavaliselt kasutatakse klahvi kontekstimenüü esilekutsumiseks.
Gluškovo rajoon

Gluškovo rajoon (vene keeles Глушковский район) on 2. järgu haldusüksus (munitsipaalrajoon) Venemaal Kurski oblasti edelaosas. Rajooni keskus on Gluškovo alev. Rajoon piirneb põhjas Rõlski rajooniga, idas Korenevo rajooniga ning lõunas ja läänes Sumõ oblastiga (Ukraina). Rajooni pindala on 851 km². Elanike arv oli 2012. aastal 21 761, 2007. aastal 24 537 ja 2002. aastal 28 147. Gluškovo rajoonis on 53 asulat, mis kuuluvad kahe linnaasunduse (Gluškovo ja Tjotkino) ja üheteistkümne külaasunduse koosseisu. Rajooni tähtsamad jõed on Seim ja Snagost. Pärast seda, kui Ukraina relvajõud oli 2024. aasta augustis tunginud Kurski oblastisse, teatati sama kuu 14. kuupäeval Gluškovo rajooni elanike evakueerimisest. Q126687602 "Russia to evacuate thousands more from Kursk region attacked by Ukraine". reuters.com. 15.8.2024. Vaadatud 16.8.2024
Bergkamen

Bergkamen on linn Saksamaal Nordrhein-Westfaleni liidumaal Arnsbergi ringkonnas Unna kreisis. Piirneb idas Hammiga. Bergkameni põhjapiiril voolab Lippe. Linn loodi 1966. aastal Bergkameni, Heili, Oberadeni, Rünthe ja Weddinghofeni valla liitmise teel. 1968. aastal liideti linnaga Overberge. Bergkamenis asusid kivisõekaevandused. 1946. aastal toimus kaevanduses Zeche Monopol Schacht Grimberg 3/4 plahvatus, mille tagajärjel hukkus 405 kaevurit. Register of German municipalities (2022), vaadatud 7.10.2023. https://www.bergkamen.de/
Tatjana Vassiljeva

Tatjana Grigorjevna Vassiljeva (sünninimi Tatjana Itsõkovitš; vene keeles Татьяна Григорьевна Васильева; sündinud 28. veebruaril 1947 Leningradis) on vene näitleja (teatri- ja filminäitleja), Venemaa rahvakunstnik. Pärast Moskva Kunstiteatri juures asuva Nemirovitš-Dantšenko nimelise stuudiokooli lõpetamist 1969. aastal töötas ta näitlejana aastatel 1969–1983 Moskva akadeemilises satiiriteatris ja 1983–1992 Majakovski-nimelises akadeemilises teatris. Aastatel 1996–1999 mängis ja 2007. aastast taas mängib Moskva Teatri "Nüüdisnäidendi Kool" näitetrupi koosseisus. Ta on mänginud enam kui 120 mängufilmis. 1981 – Vene NFSV teeneline kunstnik 1992 – Venemaa Föderatsiooni rahvakunstnik Tema esimene abikaasa oli näitleja Anatoli Vassiljev (hilisem Venemaa rahvakunstnik), ka teine abikaasa oli näitleja (Georgi Martirosjan; abielu lahutati 1995. aastal). Näitlejana tegutseb ka poeg Filipp Vassiljev (sündinud 1978). Татьяна Васильева. kino-teatr.ru Филипп Васильев. peoples.ru Татьяна Васильева. kinopoisk.ru
Mahsatī

Fail:4. Məhsəti Gəncəvi.jpg Mahsatī Ganjavī (pärsia keeles مهستی گنجوی‎; aserbaidžaani-ladina: Məhsəti Gəncəvi; sündis umbes 1089, suri pärast 1159. aastat) oli pärsiakeelne naisluuletaja. Ta sündis Gəncəs (praeguse Aserbaidžaani idaosas) ja oli islami kuldajastu esindaja. ka Mahistī, Mahsitī, Mihistī jne. Vaata: Bruijn, J.T.P. de. Mahsatī // The Encyclopaedia of Islam(en), Second Edition, Edited by: P. Bearman, Th. Bianquis, C.E. Bosworth, E. van Donzel, W.P. Heinrichs. Rafael Hüseynov(az) (2013). Mahsati Ganjavi. Portrait-essay (PDF). Bakuu: East & West Publishing. ISBN 978-9952-32-143-2  (See raamat on tõlgitud 21 keelde: Book on Mahsati Ganjavi included in Library Stock of Royal Academy of Economics and Finance Sciences of Spain) {{cite book}}: välislink kohas |postscript= (juhend)CS1 hooldus: postscript (link) Ч. Г. Гусейнов. МЕХСЕТИ́ ГЯНДЖЕВИ́ (Suur Venemaa entsüklopeedia)
Nina Ussatova

Nina Nikolajevna Ussatova (vene keeles Нина Николаевна Усатова; sündinud 1. oktoobril 1951 Malinovoje Ozeros Altai krais) on vene näitleja (teatri- ja filminäitleja), Venemaa rahvakunstnik. Ta lõpetas 1979. aastal Moskvas Štšukini-nimelise Teatriinstituudi režiiteaduskonna. Aastatel 1979–1989 töötas ta näitlejana Leningradi noorsooteatris ja alates 1989. aastast on ta Peterburis asuva Tovstonogovi-nimelise Venemaa Riikliku Akadeemilise Suure Draamateatri (kuni 1992 Gorki-nimeline Akadeemiline Suur Draamateater) koosseisuline näitleja. Ta on mänginud enam kui 90 mängufilmis. 1988 – Vene NFSV teeneline kunstnik 1994 – Venemaa Föderatsiooni rahvakunstnik 2001 – Venemaa Föderatsiooni riiklik preemia Tema abikaasa on lingvist Juri Gurjev. Нина Усатова. kino-teatr.ru Нина Усатова veebiportaalis kinopoisk.ru
Krüptoanalüüs

Krüptoanalüüsiks nimetatakse tegevust, mille eesmärgiks on taastada lähtetekst ilma võtmele ligipääsu omamata. Edukas krüptoanalüüs võimaldab taastada kas lähteteksti või võtme, ka võimaldab krüptoanalüüs avastada nõrku kohti süsteemis. Krüptoanalüüsi katset nimetatakse ründeks, ründeid võib jagada passiivseteks ja aktiivseteks. Passiivse ründe korral jälgib ründaja kommunikatsioonikanalit. Rünne ohustab ainult andmete konfidentsiaalsust. Aktiivse ründe korral üritab ründaja andmeid kustutada või muuta. Samuti võib ründaja mingil muul moel mõjutada andmeid ja kommunikatsioonikanalit. Aktiivne rünne ohustab lisaks andmete konfidentsiaalsusele ka nende terviklikkust ja autentsust. Teada on neli põhilist krüptoanalüüsi meetodit, neist iga puhul eeldatakse, et krüptoanalüütik tunneb põhjalikult algoritmi. Ainult šifreeritud tekstil põhinev rünne krüptoanalüütiku käsutuses on mõnede teadete krüpteeritud tekstid, nende puhul on kasutatud ühte ja sama algoritmi. Tema ülesanne on taastada võimalikult suur osa lähtetekstidest. Lähtetekstil põhinev rünne krüptoanalüütiku käsutuses on mõnede teadete lähtetekstid ja ka nende šifreeritud tekstid. Tema ülesandeks on krüpteerimisel kasutatud võtme(te) leidmine selleks, et teisi selle võtmega krüpteeritud teateid dekrüpteerida. Valitud lähtetekstil põhinev rünne krüptoanalüütikul on lisaks mõnede teadete lähtetekstidele ja krüpteeritud tekstidele võimalus valida šifreerimiseks lähtetekst. Tema ülesandeks on teha kindlaks krüpteerimisel kasutatud võti ja/või algoritm. Adaptiivsel lähtetekstil põhinev rünne on valitud lähtetekstil põhineva ründe erijuht. Krüptoanalüütikul on lisaks lähteteksti valimisele võimalik seda ka krüpteerimise tulemustest lähtuvalt täpsustada ja muuta. Lisaks on teada mõned esoteerilisemad ründed: Valitud šifreeritud tekstil põhinev rünne krüptoanalüütik võib valida erinevaid šifreeritud tekste dešifreerimiseks, ka on tal ligipääs dešifreeritud tekstidele. Selline meetod sobib peamiselt avaliku võtmega algoritmide murdmiseks. Valitud võtmel põhinev rünne krüptoanalüütikul on mingit teavet erinevate võtmete vaheliste seosete kohta. Krüptoanalüütik valib seose kahe või enama võtme vahel, võtmed ise on talle teadmata. Andmed krüptitakse nende võtmetega. Edasi kombineeritakse seda rünnet kas lähtetekstil või valitud lähtetekstil põhineva ründega. Bandiitlik krüptoanalüüs võtme teadasaamiseks kasutab "krüptoanalüütik" ähvardusi, väljapressimist, altkäemaksu andmist või piinamist. Selline tegevus on tavaliselt oluliselt lihtsam ja odavam kui ülejäänud krüptoanalüüsi meetodid. Krüptoanalüüsi puhul tuleb silmas pidada seda, et kõik algoritmid, välja arvatud Vernami šiffer ehk one-time pad, on põhimõtteliselt toore jõuga murtavad. Seega on krüptoanalüüs edukas siis, kui saladuse teadasaamiseks kulus vähem operatsioone, kui neid algoritmi toore jõuga murdmiseks vaja.
Jevgenija Simonova

Jevgenija Pavlovna Simonova (vene keeles Евгения Павловна Симонова; sündinud 1. juunil 1955 Leningradis) on vene näitleja (teatri- ja filminäitleja), Venemaa rahvakunstnik. Pärast Moskvas Štšukini-nimelise Teatriinstituudi lõpetamist 1976. aastal töötab ta Majakovski-nimelises Moskva Akadeemilises Teatris. Ta on mänginud enam kui 60 mängufilmis. 1984 – NSV Liidu riiklik preemia 1984 – Vene NFSV teeneline kunstnik 1995 – Venemaa Föderatsiooni rahvakunstnik 2017 – Kuldne Mask, parim naisroll sõnalavatuses Tema esimene abikaasa oli näitleja Aleksandr Kaidanovski, teine abikaasa oli näitleja Dmitri Polonski, kolmas abikaasa on lavastaja Andrei Ešpai. Tütar Zoja Kaidanovskaja (sündinud 1976) on näitleja, tütar Marija Ešpai-Simonova (sündinud 1986) on pianist. Jevgenija Simonova isa Pavel Simonov on akadeemik, vend Juri Vjazemski on kirjandusteadlane. Евгения Симонова. kino-teatr.ru Евгения Симонова. kinopoisk.ru
Serdobin

Serdobin (vene keeles Сердобин) on vene aadlisuguvõsa. Serdobinid on Venemaa viitsekantsleri vürst Aleksandr Borissovitš Kurakini (1752−1818) abieluvälised järeltulijad. Suguvõsa sai oma nime Kurakinite Serdobski maakonnas Nadeždino mõisas asunud Serdoba jõe järgi. 1802. aastal tõstis Püha Rooma keiser Franz II vürst Kurakini neli poega ja kaks tütart vabahärra seisusse. 1804. aastal anti ülejäänud neljale lapsele Venemaa keisririigi paruni tiitel. Vabahärra Aleksandr Nikolajevitš Serdobin (1783−u 1846), titulaarnõunik Parun Mihhail Nikolajevitš Serdobin (1802−1888), kolleegiuminõunik Kolleegiuminõunik vabahärra Aleksandr Nikolajevitš Serdobin (1781−pärast 1802) Vabahärra Aleksei Nikolajevitš Serdobin (1790−1834) Vabapreili Jekaterina Nikolajevna Serdobina (1789−1805) Kurakin Долгоруков, Пётр Владимирович. Российская родословная книга. Санктпетербургь: Печатано вь типо графии Эдуарда Веймара, 1856. Часть третья, lk 408. Долгоруков, Пётр Владимирович. Российская родословная книга. Санктпетербургь: Печатано вь типо графии Эдуарда Веймара, 1856. Часть третья. Lk 408 [1]. Serdobini suguvõsa vapp saidil gerbovnik.ru
Lefcourt Colonial Building

Lefcourt Colonial Building on äripindadega kõrghoone New Yorgi linnas Midtown Manhattani ärikeskuses aadressil 295 Madison Avenue, East 41st Street tänava nurgal. Hoonel on 45 korrust ja see on 163,98 m kõrgune. See on ehitatud art déco stiilis ning valmis aastatel 1929–1930. Selle projekteerisid Abraham E. Lefcourt tellimusel arhitektuuribürood Charles F. Moyer Company ja Bark & Djorup.
Dmitri Pevtsov

Dmitri Anatoljevitš Pevtsov (vene keeles Дмитрий Анатольевич Певцов; sündinud 8. juulil 1963 Moskvas) on vene näitleja (teatri- ja filminäitleja), Venemaa rahvakunstnik. Ta lõpetas 1985. aastal Moskvas GITIS-e näitekunsti teaduskonna. Pärast sõjaväeteenistust Nõukogude Armee teatris (1986–1987) töötas ta näitlejana Taganka teatris. Alates 1991. aastast on ta Lenkomi näitleja. Ta on mänginud enam kui 60 mängufilmis. 1995 – Venemaa Föderatsiooni teeneline kunstnik 1997 – Venemaa Föderatsiooni riiklik preemia 2001 – Venemaa Föderatsiooni rahvakunstnik 2007 – Austuse orden 2013 – orden Teenete eest Isamaa ees IV järk 2015 – Andrei Mironovi nimeline näitlejapreemia "Figaro" Tema isa Anatoli Pevtsov oli moodsa viievõistluse treener. Dmitri Pevtsovi abikaasa on 1994. aastast näitleja Olga Drozdova (hilisem Venemaa rahvakunstnik). Дмитрий Певцов. kino-teatr.ru Дмитрий Певцов. kinopoisk.ru
14 Wall Street

14 Wall Street (endise nimega Bankers Trust Company Building) on 37-korruseline büroopindadega kõrghoone New Yorgis. See asub Lower Manhattani ärikeskuse südames Wall Streeti ja Nassau Streeti nurgal, New York Stock Exchange'i lähedal. See oli Bankers Trusti peakontor kuni hoone müümiseni 1937. aastal. 164,59 meetri kõrguse ehitise projekteeris arhitektuuribüroo Trowbridge & Livingston ning see ehitati aastatel 1910–1912 historitsistlikus stiilis. Hoone uusklassitsistlikus lahenduses on eeskujuks võetud Halikarnassose mausoleumi asetust San Marco kampaniili otsas. Varem asus samal krundil Gillender Building. See oli esimene kõrghoone maailmas, mis lammutati, et rajada samasse kohta uus, kõrgem hoone. Bankers Trust Company Buildingust endast sai seejärel maailma kõrgeim pangandushoone, kuigi pank ise kasutas kolme alumist korrust, ülemised korrused anti üüripindadeks. 31. korrusel asus korter, mis kuulus John Pierpont Morganile. Korteri pind muudeti hiljem kõrgklassi prantsuse restoraniks The 14 Wall Street, mis sulges uksed 2006. aastal. 1997. aastal määras New York City Mälestusmärkide Säilitamise Komisjon ehitise kaitsealuseks mälestusmärgiks (New York City Landmark). Bankers Trust Company Building 1912. aastal Kõrghoone jalam Kõrghoone torniosa 4th & Vine Tower 14 Wall Streeti koduleht
DuMont Building

DuMont Building on äripindadega kõrghoone New Yorgi linnas Midtown Manhattani ärikeskuses 53rd Street ja Madison Avenue tänava nurgal. Hoonel on 42 korrust ja see on 162,16 meetrit kõrge. See on ehitatud art déco stiilis koos uusgootika nüanssidega ning valmis aastal 1931. Ehitist teatakse hästi tänu selle katusel asuvale ringhäälinguantennile.  DuMont Building – pildid, videod ja helifailid Wikimedia Commonsis